E Lofoten e klevas kaoz eus an trevadennoù viking e Greunland ha na oa ket bet keloù anezhe abaoe kantvedoù. Goulenn a reas e aotre digant Frederik IV, roue Danmark, da vont di evit klask war-lerch diskennidi an drevadennerien ha staliañ ur mision. Goude bezañ bet an aotre e savas ur gompagnunezh (Det Bergen Grønlandske Compagnie) ha dan 2 a viz Mae 1721 ech eas kuit asambles gant e wreg, o fevar bugel ha daou-ugent trevadenner all, diouzh Bergen.